b'\n_START_ARTICLE_\nMati Kuulberg\n_START_PARAGRAPH_\nMati Kuulberg (9. hein\xc3\xa4kuuta 1947 Tallinna, Viron sosialistinen neuvostotasavalta, Neuvostoliitto \xe2\x80\x93 14. kes\xc3\xa4kuuta 2001 Tallinna, Viro) oli virolainen s\xc3\xa4velt\xc3\xa4j\xc3\xa4. Kuulberg oli tuottelias nykys\xc3\xa4velt\xc3\xa4j\xc3\xa4, jonka musiikissa nykyaikainen ilmaisu ja kansanmusiikki esiintyv\xc3\xa4t rinnan klassisten muotoperiaatteiden kanssa.\n_START_SECTION_\nKoulutus\n_START_PARAGRAPH_\nKuulberg opiskeli viulunsoittoa Tallinnan musiikkikeskikoulussa ja s\xc3\xa4vellyst\xc3\xa4 Tallinnan konservatoriossa Anatoli Gar\xc5\xa1nekin johdolla 1966\xe2\x80\x9371.\n_START_SECTION_\nUra\n_START_PARAGRAPH_\nKuulberg oli viulistina Viron valtiollisessa sinfoniaorkesterissa 1966\xe2\x80\x9374. H\xc3\xa4n on my\xc3\xb6s opettanut s\xc3\xa4vellyst\xc3\xa4 ja teoreettisia aineita Tallinnan eri musiikkikouluissa sek\xc3\xa4 toimi Viron s\xc3\xa4velt\xc3\xa4j\xc3\xa4liiton palveluksessa._NEWLINE_Kuulbergin s\xc3\xa4vellystuotantoa on kuvattu soinnillisesti omaper\xc3\xa4iseksi ja h\xc3\xa4nt\xc3\xa4 pidet\xc3\xa4\xc3\xa4n taitavana orkesterin k\xc3\xa4ytt\xc3\xa4j\xc3\xa4n\xc3\xa4. Osa h\xc3\xa4nen s\xc3\xa4vellyksi\xc3\xa4\xc3\xa4n on tehty my\xc3\xb6s erikoisille kokoonpanoille. Kuulbergille my\xc3\xb6nnettiin useita virallisia tunnustuksia ja palkintoja ty\xc3\xb6st\xc3\xa4\xc3\xa4n.'